खुद को राजनीति से दूर रख पाना फिल्म इंडस्ट्री के सबसे बड़े शोमेन राजकपूर के लिए उतना ही मुश्किल काम था, जितना आज उनके छोटे बेटे ऋषि कपूर के लिए आसान हो गया है. राजकपूर एक प्रतिबद्ध फ़िल्मकार थे और इतने प्रतिबदद्ध थे कि ‘मेरा नाम जोकर’ बनाने और फ्लाप होने के बाद उनका मकान तक बिकने की नौबत आ गई थी, इसके बाद भी इस जीवट कलाकार ने न तो हिम्मत हारी और ना ही पैसों या लोकप्रियता के लिए राजनीति की तरफ झाँका. हालांकि हिन्दू धर्म में पसरी कुरीतियों को लेकर वे हमेशा हिंदुवादियों के आँख की किरकिरी बने रहे.